**NACRT**

**PRAVILNIKA ZA DODJELU POTPORE**

**ZA POTICANJE PROIZVODNJE**

**ZAGORSKIH MLINACA KRAPINSKO-ZAGORSKE ŽUPANIJE U 2021. GODINI**

1. **OPĆE ODREDBE**

**Članak 1.**

1. Pravilnikom za dodjelu potpore za poticanje proizvodnje Zagorskih mlinaca Krapinsko- zagorske županije u 2021. godini (u daljnjem tekstu: Pravilnik) utvrđuju se iznosi sredstava, način, uvjeti i kriteriji dodjele potpore. Proračunom Krapinsko-zagorske županije za dodjelu potpore za poticanje proizvodnje Zagorskih mlinaca osiguran je iznos od 300.000,00 kuna, te se navedena sredstva odobravaju kao de minimis potpora sukladno odredbama usklađenim sUredbom Komisije (EU) br. 1407/2013 оd 18. prosinca 2013. o primjeni članaka 107. i 108. Ugovora o funkcioniranju Europske unije na de minimis potpore ( SL L 352 od 24 . prosinca 2013) i Uredbom Komisije (EU) 2020/972 od 02. srpnja 2020. o izmijeni Uredbe (EU) br. 1407/2013 u pogledu njezina produljenja i o izmjeni Uredbe (EU) br. 651/2014. u pogledu njezina produljenja i odgovarajućih prilagodbi (SL L215/3, 07 srpnja 2020.) u daljnjem tekstu (Uredba 1407/2013).

**Članak 2.**

Cilj dodjele potporeje poticanje proizvodnje „Zagorskih mlinaca“ na području Krapinsko-zagorske županije kako bi se povećala njihova konkurentnost na tržištu, te prepoznatljivost Zagorskih mlinaca kao tradicionalnog proizvoda.

**Članak 3.**

**Pojedini pojmovi** u smislu ovoga Pravilnika imaju sljedeće značenje:

1. „Zagorski mlinci“ su pekarski proizvod pripremljen od glatkog brašna tipa 550, vode i soli, od kojih se radi tanko, izvaljano i ručno razvučeno tijesto debljine do 2,5 mm, reže na komade pravokutnog oblika koji se peku u dvije faze na grijaćim pločama i suše do gotovosti.
2. Gotov proizvod „Zagorski mlinci“ je tanko, pečeno tijesto pravokutnog oblika s mogućim neravnim rubovima, bijelo-žute boje (svojstvene tijestu od pšeničnog brašna) ravne i mjestimično blago nadignute površine sa karakterističnim, mjestimice nagorenim ispupčenjima (mjehurima) svijetlo smeđe, smeđe do crne boje nastalim uslijed nadimanja tijesta tijekom pečenja.
3. Zemljopisno područje proizvodnje „Zagorskih mlinaca“ obuhvaća područje Hrvatskog zagorja odnosno cijelo područje Krapinsko-zagorske županije, cijelo područje Varaždinske županije i rubne dijelove Zagrebačke županije koji graniče s Krapinsko-zagorskom i Varaždinskom

županijom odnosno općine: Brdovec, Marija Gorica, Pušća, Dubravica, Luka, Jakovlje, Bistra i Bedenica.

1. „Oznaka zemljopisnog podrijetla“ znači naziv kojim se označava proizvod koji potječe iz određenog mjesta, regije ili države, čija se kvaliteta, ugled ili druga karakteristika pripisuju njegovom zemljopisnom podrijetlu i čija se najmanje jedna faza proizvodnje odvija u određenom zemljopisnom području.
2. „Projekt“ je cjelokupna, sveobuhvatna investicijska aktivnost koja se sastoji od prihvatljivih i neprihvatljivih troškova za dodjeljuju bespovratnih sredstva iz Pravilnika.
3. „Prihvatljivi troškovi“ su troškovi za koje se dodjeljuju bespovratna sredstva iz Proračuna Krapinsko-zagorske županije.
4. „Podnositelj prijave“ svaka pravna ili fizička osoba koja dostavi Prijavu na Javni poziv.
5. „Korisnici potpore“ mikro, mali i srednji subjekti malog gospodarstva i to trgovačka društva (d.o.o i j.d.o.o.) i obrti koji proizvode Zagorske mlince prema Specifikaciji proizvoda Zagorski mlinci za razdoblje 2020./2021**.** i stavljaju ih na tržište.
6. Kako bi se ispunili uvjeti prihvatljivosti, Podnositelji prijave koji obavljaju gospodarsku djelatnost moraju biti pravne ili fizičke osobe koje su mikro, mali i srednji subjekti malog gospodarstva i to trgovačka društva (d.o.o i j.d.o.o.) i obrti sukladno Preporuci Europske Komisije 2003/361/EC od 6. svibnja 2003.

Na korisnike bespovratnih potpora po ovom Pravilniku primjenjivat će se odredbe Uredbe 1407/2013.

**Članak 4.**

**Namjena potpore:**

1. Namjena potpore odnosi se na slijedeće prihvatljive aktivnosti:

SKUPINA A

* kupnja, izgradnja, uređenje ili proširenje gospodarskih objekata za proizvodnju Zagorskih mlinaca,
* kupnja, izgradnja, uređenje ili proširenje objekata za skladištenje sirovina i Zagorskih mlinaca,
* kupnja strojeva, opreme i alata za proizvodnju Zagorskih mlinaca,
* kupnja gospodarskog motornog vozila za prijevoz tereta najveće dopuštene mase do 12.000 kg za namjenu dovoza/odvoza sirovina i distribuciju Zagorskih mlinaca.

SKUPINA B

* marketinške aktivnosti i ulaganje za izlazak na nova tržišta,
* edukacija i stručno osposobljavanje vlasnika i zaposlenika.

**Članak 5.**

**Iznos i intenzitet potpore:**

(1) Najniži iznos potpore koji se može dodijeliti je **50.000,00 kuna.**

(2) Najviši iznos potpore koji se može dodijeliti je do **80.000,00 kuna.**

(3) **Sredstva za provedbu aktivnosti iz skupine A odobravaju se u iznosu do 80% od ukupno**

**prihvatljivih troškova.**

(4) **Sredstva za provedbu aktivnosti iz skupine B odobravaju se u iznosu do 20% od ukupno**

 **prihvatljivih troškova.**

(5) Intenzitet potpore označava udio sredstava s kojim davatelj potpore sudjeluje u sufinanciranju predloženog projekta i može dosegnuti do 80% ukupno prihvatljivih troškova.

(6) Sredstva za odobrene potpore isplaćuju se korisnicima jednokratno u ukupnom iznosu dodijeljene potpore.

(7)Bespovratne potpore mikro, malim i srednjim subjektima malog gospodarstva i to trgovačkim društvima (d.o.o i j.d.o.o.) i obrtima temeljem ovog Pravilnika dodjeljuju se sukladno Uredbi 1407/2013 na *de minimis* potpore te su Podnositelji prijave dužni uz prijavu priložiti Izjavu o korištenim potporama male vrijednosti.

Temeljem spomenute Uredbe maksimalan iznos svih potpora male vrijednosti, koje jednom poduzetniku mogu biti dodijeljene tijekom razdoblja od tri fiskalne godine ne smije biti veći od 200.000 EUR, uključujući i potporu dobivenu u okviru ovog Pravilnika.

(8)U okviru ovog Pravilnika, svakom pojedinačnom Podnositelju prijave može se dodijeliti samo jedna potpora.

(9)Neće se prihvaćati Prijave onih Podnositelja koji su za istu namjenu i za iste aktivnosti dobili bespovratna sredstva male vrijednosti iz drugih programa u okviru nacionalnog proračuna i drugih javnih izvora, javnih fondova Europske unije i izvan Europske unije.

**(**10) Ako se utvrdi da je korisniku potpore blokiran poslovni račun, Krapinsko-zagorska županija neće izvršiti isplatu sredstava te se oslobađa obveze isplate odobrenih sredstava. Korisnik potpore će o navedenome biti obaviješten dopisom.

**II. UPUTE ZA PODNOŠENJE PRIJAVE**

**Članak 6.**

**Prijavu mogu podnijeti:**

1)Mikro, mali i srednji subjekti malog gospodarstva i to trgovačka društva (d.o.o i j.d.o.o.) i obrti sukladno Preporuci Europske Komisije 2003/361/EC od 6. svibnja 2003. koji proizvode Zagorske mlince prema specifikaciji i certificirani su proizvođači i nositelji potvrde o sukladnosti proizvoda sa Specifikacijom proizvoda Zagorski mlinci za razdoblje 2020./2021., izdanom od strane certifikacijskog tijela Bureau Veritas Croatia d.o.o. i koji Zagorske mlince stavljaju na tržište što dokazuju dostavom Evidencijskih listova otpreme Zagorskih mlinaca (Obrazac OB-5).

2) Mikro, mali i srednji subjekti malog gospodarstva i to trgovačka društva (d.o.o i j.d.o.o.) i obrti su

 prihvatljivi Podnositelji prijave po ovom Pravilniku ukoliko:

1. imaju sjedište na području Krapinsko-zagorske županije (upisano najkasnije s danom objave Javnog poziva),
2. su registrirani najmanje 1 godinu do trenutka podnošenja prijave,
3. imaju prosječno jednog zaposlenog u prethodnoj poslovnoj godini (uključuje i vlasnika obrta),
4. imaju podmirene obveze po osnovi javnih davanja o kojima službenu evidenciju vodi Porezna uprava,
5. imaju podmirene obveze prema zaposlenicima,
6. su u skladu s odredbama o potporama male vrijednosti Uredbe 1407/2013,
7. imaju u cijelosti opravdane i namjenski iskorištene potpore male vrijednosti,
8. njihovi partnerski subjekti imaju u cijelosti opravdane i namjenski iskorištene potpore male vrijednosti,
9. nisu u blokadi niti nad njima nije otvoren stečajni postupak, postupak predstečajne nagodbe ili postupak likvidacije,
10. njihovi pojedinačni vlasnici i partnerski i povezani subjekti nisu u blokadi niti nad istima nije otvoren stečajni postupak, postupak predstečajne nagodbe ili postupak likvidacije,
11. Podnositelju prijave, pojedinačnim vlasnicima Podnositelja prijave ili osobama ovlaštenim za zastupanje Podnositelja prijave nije izrečena pravomoćna osuđujuća presuda za jedno ili više sljedećih kaznenih djela: prijevara, prijevara u gospodarskom poslovanju, primanje mita u gospodarskom poslovanju, davanje mita u gospodarskom poslovanju, utaja poreza ili carine, subvencijska prijevara, pranje novca, zlouporaba položaja i ovlasti, nezakonito pogodovanje, primanje mita, davanje mita, trgovanje utjecajem, davanje mita za trgovanje utjecajem, zločinačko udruženje i počinjenje kaznenog djela u sastavu zločinačkog udruženja.

**Članak 7.**

**Prihvatljivi i neprihvatljivi troškovi**

Prihvatljivi su troškovi nastali od 01.01.2021. godine.

**Prihvatljivi troškovi su:**

1) kupnja objekata za proizvodnju Zagorskih mlinaca na području Krapinsko-zagorske županije,

2) kupnja objekata za skladištenje sirovina i Zagorskih mlinaca na području Krapinsko-zagorske županije,

3) izgradnja, uređenje ili proširenje gospodarskih objekata za proizvodnju Zagorskih mlinaca (temeljem troškovnika) na području Krapinsko-zagorske županije,

4) izgradnja, uređenje ili proširenje objekata za skladištenje sirovina i Zagorskih mlinaca na području Krapinsko-zagorske županije,

5) nabava strojeva, postrojenja i opreme, mjernih i kontrolnih uređaja i instrumenata te računalnih programa namijenjenih isključivo za proizvodnju Zagorskih mlinaca,

6) kupnju gospodarskog motornog vozila za prijevoz tereta najveće dopuštene mase do 12.000 kg za namjenu dovoza/odvoza sirovina i distribuciju Zagorskih mlinaca,

7) usluge korištenja vanjskih subjekata u razvoju proizvoda Zagorskih mlinaca (atestiranje opreme i instalacija, testiranje proizvoda, promotivne aktivnosti, grafička rješenja i inovacija u dizajnu proizvoda, ambalaži i dr.),

8) edukacija/stručno osposobljavanje vlasnika i zaposlenika,

9) marketinške aktivnosti (nastup na domaćim i inozemnim sajmovima, zakup i opremanje izložbenog prostora, oblikovanje proizvoda (dizajn) i izrada web stranice).

**Neprihvatljivi troškovi su:**

1) Troškovi opreme, usluga i radova koje isporučuju ili obavljaju partnerski i povezani subjekti s podnositeljem prijave,

2) Porez na dodanu vrijednost (bez obzira da li je poduzetnik u sustavu PDV-a ili nije),

3) Nabava rabljenih strojeva i opreme,

5) Carinske i uvozne pristojbe ili bilo koje druge naknade (bankovne naknade, tečajne razlike i sl.),

6) Projektna dokumentacija sa svim potrebnim dozvolama i studijama za izgradnju, uređenje ili proširenje gospodarskog objekta za proizvodnju Zagorskih mlinaca,

7) Nabava/kupovina/najam:

- osobnih automobila,

- radnih vozila,

- gospodarskih motornih vozila za prijevoz tereta dopuštene mase iznad 12.000 kg,

8) Troškovi studija (školarine),

9) Troškovi tečajeva i edukacije koje nisu u funkciji obavljanja djelatnosti za koju je potpora odobrena

 (npr. tečajevi stranih jezika, informatički tečajevi i sl.) te stjecanja formalnog obrazovanja,

10) Najam opreme i strojeva,

11) Potrošni materijal, nabava/kupovina sirovina/repromaterijala,

12) Obnavljanje certifikata, kontrolni audit,

13) Web-hosting,

14) Oglašavanje u medijima,

15) Trošak službenog puta (dnevnice, prijevoz, smještaj),

16) Catering odnosno usluga pripreme, dostave i posluživanja hrane i pića,

17) Trošak konzumacije hrane i pića u i izvan ugostiteljskih objekata.

**Članak 8.**

**Podnošenje Prijave za dodjelu bespovratne potpore**

(1) Potpora za poticanje proizvodnje Zagorskih mlinaca Krapinsko-zagorske županije dodjeljuje se putem Javnog poziva u skladu s uvjetima iz ovog Pravilnika koji raspisuje župan Krapinsko-zagorske županije.

(2) Javni poziv objavljuje se na službenim web stranicama Krapinsko- zagorske županije ([www.kzz.hr](http://www.kzz.hr)).

(3) Prijava za dodjelu bespovratne potpore podnosi se putem pripadajućeg Obrasca Prijave za potporu. Uz ispunjen Obrazac Prijave za potporu obavezno se prilaže i propisana dokumentacija.

Ispunjen Obrazac Prijave za potporu s propisanom dokumentacijom se podnosi isključivo putem pošte i to preporučeno u zatvorenoj omotnici na čijoj poleđini treba obavezno ispisati ime i prezime i adresu pošiljatelja te poslati na adresu:

Krapinsko-zagorska županija,

Upravni odjel za gospodarstvo, poljoprivredu, turizam, promet i komunalnu infrastrukturu

„ ZA JAVNI POZIV-dodjela potpore za poticanje proizvodnje ZAGORSKIH MLINACA“

Magistratska 1, 49000 Krapina,

s naznakom „NE OTVARAJ“

(4) Prijave zaprimljene prije i nakon propisanog vremenskog roka objavljenog Javnog poziva neće se uzimati u razmatranje.

(5) Jedan Podnositelj prijave može podnijeti jednu Prijavu za dodjelu bespovratne potpore tijekom Javnog poziva.

**III. DOKUMENTACIJA** **ZA PODNOŠENJE PRIJAVE**

**Članak 9.**

**Obavezna dokumentacija**

(1) Ovisno o pravnom obliku registracije subjekta i prihvatljivoj aktivnosti, Podnositelji prijave za dodjelu potpore za poticanje proizvodnje Zagorskih mlinaca dužni su dostaviti slijedeću dokumentaciju:

* Ispunjen Obrazac prijave za dodjelu potpore *(Prilog I.);*
* Izvadak iz sudskog registra ne stariji od 30 dana od objave Javnog poziva (za trgovačka društva);
* Preslika obrtnice (za obrte);
* Preslika osobne iskaznice osobe ovlaštene za zastupanje trgovačkog društva/vlasnika obrta;
* Ispunjena Izjava o korištenim državnim potporama male vrijednosti *(Prilog III. za trgovačka društva i obrte);*
* Ispunjen Obrazac Suglasnosti za objavu osobnih podataka *( Prilog IV.);*
* Ispunjena Skupna izjava *(Prilog V., za trgovačka društva);*
* Potvrda Porezne uprave za Podnositelja prijave o nepostojanju duga, ne starija od 30 dana od objave Javnog poziva ili potvrda Porezne uprave da je odobrena obročna otplata duga, (za trgovačka društva i obrte), (putem aplikacije e-građanin);
* BON 2 / SOL 2 za Podnositelja prijave, (za trgovačka društva i obrte);
* Ispunjena Izjava Podnositelja prijave u kojoj Prijavitelj izjavljuje da isti i njegovi pojedinačni vlasnici, partnerski i povezani subjekti nisu u blokadi niti nad njima nije otvoren stečajni postupak, postupak pred stečajne nagodbe ili postupak likvidacije *(Obrazac VIII.);*
* Računi s izvodima s bankovnog žiro računa kao dokaz o plaćanju, ponude, predračuni i ugovori: za kupnju strojeva opreme i alata za proizvodnju Zagorskih mlinaca, za kupnju gospodarskog motornog vozila za prijevoz tereta najveće dopuštene mase do 12.000 kg za namjenu dovoza/odvoza sirovina i distribuciju Zagorskih mlinaca, marketinške aktivnosti i ulaganje za izlazak na nova tržišta te edukaciju i stručno osposobljavanje vlasnika i zaposlenika;
* Predugovor za namjenu kupnje gospodarskih objekata i dokaz o legalnosti objekata za proizvodnju Zagorskih mlinaca (uporabna i/ili građevinska dozvola, Rješenje o izvedenom stanju ili neki drugi dokaz);
* Predugovor za namjenu kupnje objekata za skladištenje sirovina i Zagorskih mlinaca i dokaz o legalnosti objekata (uporabna i/ili građevinska dozvola, Rješenje o izvedenom stanju ili neki drugi dokaz);
* Zemljišnoknjižni izvadak kao dokaz prava vlasništva nad zemljištem, ne stariji od 8 dana od dana podnošenja Prijave, uz odgovarajuće dokaze o vlasništvu za namjenu izgradnje objekata za proizvodnju Zagorskih mlinaca i izgradnje objekata za skladištenje sirovina i Zagorskih mlinaca;
* Dokaz o legalnosti objekta (uporabna i/ili građevinska dozvola, Rješenje o izvedenom stanju ili neki drugi dokaz) za namjenu uređenja ili proširenja gospodarskog objekata za proizvodnju Zagorskih mlinaca i za namjenu uređenja ili proširenja objekata za skladištenje sirovina i Zagorskih mlinaca;
* Ugovor o dugoročnom zakupu objekta na minimalno 10 godina uz odgovarajuće dokaze o legalnosti objekta (uporabna i/ili građevinska dozvola, Rješenje o izvedenom stanju ili neki drugi dokaz) za namjenu uređenja ili proširenja gospodarskog objekata za proizvodnju Zagorskih mlinaca i za uređenje ili proširenje objekata za skladištenje sirovina i Zagorskih mlinaca; (Ugovor o dugoročnom zakupu objekta ne može biti sklopljen unutar partnerskih i povezanih subjekata s Podnositeljem prijave);
* Troškovnici radova ovjereni od strane ovlaštenog projektanta za izgradnju, uređenje ili proširenje gospodarskih objekata za proizvodnju Zagorskih mlinaca i za izgradnju, uređenje ili proširenje objekata za skladištenje sirovina i Zagorskih mlinaca;
* Preslika Potvrde o sukladnosti proizvoda sa Specifikacijom proizvoda Zagorski mlinci za razdoblje 2020/2021.;
* Prilozi Potvrdi o sukladnosti proizvoda za razdoblje od 01.07.2020. do 31.12.2020. te od 01.01. 2021. do 01.05.2021. godine (na kojima se vide količine koje su proizvođači prijavili da će proizvesti);
* Preslike obrazaca OB-05 (Evidencijska lista otpreme Zagorskih mlinaca) za razdoblje od 01.07. 2020. godine do 01.05.2021. godine (iz kojih su vidljive mjesečne količine Zagorskih mlinaca stavljene na tržište);
* Fotografije proizvoda i promidžbeni materijal.
1. Ponude i predračuni ne smiju biti stariji od 30 dana od dana podnošenja Prijave, a troškovnici 60 dana od podnošenja Prijave te isti moraju sadržavati osnovne podatke o ponuditelju.

**IV. ADMINISTRATIVNA OBRADA PRIJAVA I PROVJERA PRIHVATLJIVOSTI**

**Članak 10.**

(1) Administrativnu obradu i provjeru prihvatljivosti pristiglih prijava na Javni pozivvrši Upravni odjel za gospodarstvo, poljoprivredu, turizam, promet i komunalnu infrastrukturu po redoslijedu zaprimanja.

(2) Prilikom administrativne obrade i provjere prihvatljivosti prijava pristiglih na Javni poziv utvrđuje se pravovremenost, potpunost te udovoljavanje propisanim uvjetima i kriterijima.

(3) Od Podnositelja prijave moći će se zatražiti dodatna objašnjenja, informacije i dokumentacija za utvrđivanje njegovog statusa.

(5) Nepravovremene i nepotpune prijave neće se razmatrati, a Podnositelji prijava o tome će biti obavješteni.

**V. POSTUPAK OCJENE ZAHTJEVA ZA DODJELU POTPORE**

**Članak 11.**

(1) Župan odlukom osniva i imenuje članove/članice Povjerenstva za dodjelu potpore za poticanje proizvodnje Zagorskih mlinaca na području Krapinsko-zagorske županije u 2021. godini (u daljnjem tekstu: Povjerenstvo), koje se sastoji od 5 (pet) članova/ca.

(2) Prijave koje zadovoljavaju uvjete administrativne obrade i provjere prihvatljivosti razmatra i boduje Povjerenstvo sukladno kriterijima za bodovanje za dodjelu potpore propisanim ovim Pravilnikom.

 (3) Povjerenstvo donosi Prijedlog liste korisnika u sklopu kojeg se utvrđuje: iznos sredstava osiguran u proračunu, broj prijava koje udovoljavaju kriterijima Pravilnika, te pojedinačni iznos potpore po korisniku ovisno o ostvarenom broju bodova sukladno propisanim kriterijima bodovanja.

(4) U slučaju jednakog broja bodova pravo prvenstva ima Prijava koja je zaprimljena ranije.

 (5) Svaki trošak za koji se provjerom ustanovi da nije prihvatljiv bit će izuzet te se isti neće uzeti u obzir za izračun iznosa bespovratne potpore.

**VI. KRITERIJ BODOVANJA ZA DODJELU POTPORA**

**Članak 12.**

1. Potpore za proizvodnju „Zagorskih mlinaca“ iz članka 1. ovog Pravilnika dodjeljuju se prema slijedećim kriterijima:

**KRITERIJ BODOVANJA**

|  |  |
| --- | --- |
| **Kriterij** **bodovanja za dodjelu potpore za poticanje proizvodnje Zagorskih mlinaca Krapinsko-zagorske županije** | **Bodovi** |
| **1.** | **Vremensko razdoblje registracije mikro, malog i srednjeg poduzeća (obrti i trgovačka društva)** | **Max. 15** |
|  | registrirano je više od 3 godine | 15 |
|  | registrirano je od 1 do 3 godine | 10 |
|  | registrirano je 1 godinu | 5 |
| **2.** | **Broj zaposlenih u mikro, malom i srednjem poduzeću****(obrti i trgovačka društva)** | **Max. 15** |
|  | više od 5 zaposlenih | 15 |
|  | od 2 do 5 zaposlenika  | 10 |
|  | 1 zaposlenik | 5 |
| **3.** | **Aktivnosti ulaganja\*** | **Max. 25** |
|  | kupnja, izgradnja, uređenje ili proširenje gospodarskih objekata za proizvodnju Zagorskih mlinaca | 25  |
|  | kupnja, izgradnja, uređenje ili proširenje objekata za skladištenje sirovina i Zagorskih mlinaca | 25 |
|  | kupnja strojeva, opreme i alata za proizvodnju Zagorskih mlinaca,  | 20  |
|  | kupnju gospodarskog motornog vozila za prijevoz tereta najveće dopuštene mase do 12.000 kg za namjenu/dovoza sirovina i distribuciju Zagorskih mlinaca | 20 |
|  | marketinške aktivnosti i ulaganje za izlazak na nova tržišta | 15 |
|  | edukacija i stručno osposobljavanje vlasnika i zaposlenika  | 10 |
| **4.**  | **Količina proizvedenih Zagorskih mlinaca oprema obrascu OB-5 za razdoblje od 01.07.2020. godine do ­­01.05. 2021. godine** | **Max 15** |
|  | više od 20 tona  | 15 |
|  | od 15 do 20 tona  | 10 |
|  | do 15 tona  | 5 |
| **NAJVEĆI MOGUĆI BROJ BODOVA** | ***Max. 70*** |
| **PRAG PROLAZNOSTI** | ***Min. 25*** |

\*ukoliko je u prijavi prihvatljivi trošak naveden za više aktivnosti tada se boduje ona aktivnost za koju je utvrđen najveći prihvatljivi trošak.

**VII. DONOŠENJE ODLUKE, SKLAPANJE UGOVORA I ISPLATA**

**Članak 13.**

1. Župan na temelju Prijedloga liste korisnika donosi Odluku o dodjeli sredstava potpore.
2. U roku od 30 dana od donošenja Odluke o dodjeli sredstva potpore Krapinsko-zagorska županija (u daljem tekstu: davatelj potpore) i korisnik potpisuju Ugovor o dodjeli potpore za poticanje proizvodnje Zagorskih mlinaca (u daljem tekstu: Ugovor) kojim se uređuju međusobna prava i obveze vezana uz dodijeljenu potporu.

**Članak 14.**

(1) Međusobna prava i obveze davatelja potpore i korisnika za provedbu prihvatljivih aktivnosti utvrditi će se Ugovorom.

(2) Ugovorom će se utvrditi slijedeće obveze korisnika:

1. obveza korisnika da provede prihvatljive aktivnosti za namjenu:

- kupnje gospodarskih objekata za proizvodnju Zagorskih mlinaca**,**

- kupnje objekata za skladištenje sirovina i Zagorskih mlinaca,

- kupnju strojeva, opreme i alata za proizvodnju Zagorskih mlinaca,

- marketinške aktivnosti i ulaganja u izlazak na tržišta,

- edukaciju i stručno osposobljavanje vlasnika i zaposlenika

 najkasnije do \_\_\_\_\_\_\_2021. godine,

1. obveza korisnika da provede prihvatljivu aktivnost za namjenu:

- izgradnje, uređenja ili proširenja gospodarskih objekata za proizvodnju Zagorskih mlinaca,

 - izgradnje, uređenja ili proširenja objekata za skladištenje sirovina i Zagorskih mlinaca

 u roku od 12 mjeseci od dana sklapanja Ugovora,

1. obveza korisnika da nakon završetka prihvatljivih aktivnosti za namjenu:

 - izgradnje, uređenja ili proširenja gospodarskih objekata za proizvodnju Zagorskih mlinaca,

 - izgradnje, uređenja ili proširenja objekata za skladištenje sirovina i Zagorskih mlinaca

 u roku od 6 mjeseci od dana prihvaćanja Završnog izvješća o utrošku sredstava za objekte

 ishodi uporabnu dozvolu,

1. obveza korisnika da bude certificirani nositelji potvrde o sukladnosti proizvoda sa Specifikacijom proizvoda Zagorski mlinci pet (5) godina od datuma konačne isplate potpore,
2. obveza čuvanja dokumentacije koja se odnosi na dodjelu sredstava iz ovog Pravilnika pet (5) godina od datuma konačne isplate potpore,
3. obveza korisnika da informira javnost o potpori,
4. zabrana promjene vlasništva nad ulaganjem, zabrana davanja u zakup ili najam predmeta ulaganja ili premještanja sufinancirane proizvodne aktivnosti tijekom 5 godina od datuma konačne isplate potpore,
5. obveza korisnika da u svakom trenutku osigura nesmetani pristup i kontrolu na terenu koja se odnosi na potporu te obveza davanja na uvid cjelokupne dokumentacije vezane za sufinancirane troškove davatelju potpore,
6. obveza korisnika da osigura da svi podaci i informacije dostavljeni davatelju potpore budu točni,
7. obveza korisnika da dostavi davatelju potpore sve potrebne podatke koje zatraži,
8. zabrana poduzimanja radnji koje bi mogle dovesti do financiranja istih aktivnosti drugim sredstvima.
9. Korisnik kojemu je cjelokupni iznos bespovratne potpore, odnosno dio bespovratne potpore, odobren isključivo temeljem ponuda, predračuna i troškovnika dužan je u svrhu osiguranja povrata odobrenih financijskih sredstava pri potpisu Ugovora dostaviti Županiji ovjerenu (solemiziranu) bjanko zadužnicu na prvi veći iznos od iznosa potpore.

**Isplata**

 **Članak 15.**

(1) Isplata dodijeljene potpore korisniku će se izvršiti jednokratno u roku od 30 dana od potpisivanja

Ugovora.

(2) Krapinsko-zagorska županija će prije isplate sredstava provjeriti solventnost Korisnika.

**Potvrda o odustajanju i izjava o poništenju obveze**

**Članak 16.**

(1) U slučaju da korisnik želi odustati od dodjele sredstava temeljem Pravilnika dužan je podnijeti Zahtjev za odustajanje u pisanom obliku.

(2) Ukoliko korisnik podnese Zahtjev za odustajanje u fazi administrativne obrade i provjere prihvatljivosti pristiglih prijava odnosno prije donošenja Odluke, davatelj potpore će prekinuti sve aktivnosti nad prijavom za potporu te će istom izdati Obavijest o odustajanju.

(3) Ukoliko korisnik podnese Zahtjev za odustajanje nakon donošenja Odluke o dodjeli sredstava, a prije sklapanja Ugovora, davatelj potpore će korisniku izdati Obavijest o poništenju obveze.

**Promjena podataka o korisniku i promjena Prijave za potporu**

**Članak 17.**

(1) Promjene podataka o korisniku i promjena Prijave za potporu podrazumijevaju promjene podataka koji se nalaze u Prijavi za potporu i popratnoj dokumentaciji.

(2) Korisnik mora pisanim putem obavijestiti Krapinsko-zagorsku županiju o promjenama navedenim u stavku 1. ovoga članka nakon pojave događaja koji ih je izazvao te dostaviti dokumentaciju u kojima je došlo do promjene.

(3) Davatelj potpore će utvrditi opravdanost promjena te će korisniku proslijediti pisanu Obavijest o prihvaćanju promjena ili Obavijest o neprihvaćanju promjena. Ukoliko se promjene prihvate ne može se odobriti iznos potpore veći od iznosa potpore koji je već određen Odlukom o dodjeli sredstava.

(4) Promjene iz stavka 1. ovoga članka Korisnik mora prijaviti najmanje 15 dana prije isteka roka za realizaciju aktivnosti.

**VIII. OBVEZE KORISNIKA**

**Dostava Izvješća o utrošku sredstava**

**Članak 18.**

(1) Korisnik je dužan nakon završetka svih prihvatljivih aktivnosti utvrđenih u članku 14. stavku 2., alineja a) Pravilnika, u roku od 15 dana davatelju potpore dostaviti Završno izvješće o utrošku sredstava s popratnom dokumentacijom.

(2) Korisnik je dužan nakon završetka prihvatljivih aktivnosti utvrđenih u članku 14. stavku 2., alineja b) Pravilnika, najkasnije do \_\_\_\_\_\_\_\_ 2021. godine, davatelju potpore dostaviti Privremeno izvješće o utrošku sredstava s popratnom dokumentacijom, a Završno izvješće o utrošku sredstava s popratnom dokumentacijom u roku od 15 dana nakon završetka svih prihvatljivih aktivnosti.

 (3) Ukoliko su Privremeno i/ili Završno izvješće o utrošku sredstava iz ovog članka stavka 1. i 2. nepotpuna, davatelj potpore će pisanim putem zatražiti od korisnika da dopuni dokumentaciju u roku od sedam radnih dana od dana zaprimanja zahtjeva za dopunu.

 **Dostava uporabne dozvole**

**Članak 19.**

(1) Korisnik je obavezan da nakon završetka prihvatljivih aktivnosti utvrđenih u članku 14. stavku 2., alineja c) Pravilnika, u roku od 6 mjeseci od dana prihvaćanja Završnog izvješća o utrošku sredstava za objekte ishodi uporabnu dozvolu.

(2) Ukoliko se uporabna dozvola iz ovog članka stavka 1. ne dostavi u za to utvrđenom roku, davatelj potpore će pisanim putem zatražiti od korisnika da dostavi uporabnu dozvolu u roku od sedam radnih dana od zaprimanja zahtjeva za dostavu.

**Kontrola na terenu**

**Članak 20.**

(1) Kontrolu na terenu provode stručne službe Krapinsko-zagorske županije, a može se vršiti od trenutka zaprimanja Prijave za potporu, u postupku dodjele potpore te za cijelo vrijeme trajanja ugovora o korištenju potpore.

**IX. POVRAT SREDSTAVA POTPORE**

**Članak 21.**

(1) Korisnik je dužan vratiti Županiji isplaćeni iznos dodijeljene potpore, uvećan za iznos zakonskih zateznih kamata koje se računaju od dana isplate potpore korisniku i to u slučajevima kada:

* 1. nije izvršio sve prihvatljive aktivnosti utvrđene Ugovorom;
	2. nije namjenski utrošio dodijeljena sredstva potpore;
	3. se nije pridržavao preuzetih obveza iz Ugovora;
	4. nije dostavio Privremeno i/ili Završno izvješće/dopunu izvješća o utrošku sredstava potpore u roku određenom Pravilnikom i Ugovorom;
	5. nije dostavio uporabnu dozvolu u roku određenom Pravilnikom i Ugovorom;
	6. se kontrolom na terenu utvrdi da nisu provedene sve prihvatljive aktivnosti sukladno Prijavi, a utvrđene su Ugovorom;
	7. se kontrolom na terenu utvrdi drugačije stanje od onog koje je bilo osnova za odobrenje sredstva.

(2) U slučajevima iz stavka 1. ovog članka Pravilnika, župan donosi Odluku o obvezi povrata isplaćenog iznosa dodijeljene potpore.

(3) Korisnici potpore kod kojih se utvrdi nenamjensko korištenje sredstava dužni su vratiti doznačenu potporu uvećanu sa zakonom propisanom zateznom kamatom u roku od 30 dana od dana primitka Odluke o obvezi povrata isplaćenog iznosa dodijeljene potpore.

(4) Sredstava koja su definirana Odlukom o obvezi povrata isplaćenog iznosa dodijeljene potpore, uplaćuju se na žiro-račun Krapinsko-zagorske županije, a korisnici iz stavka 1. ovog članka Pravilnika biti će isključeni iz dodjele svih subvencija/potpora Krapinsko-zagorske županije u narednih pet godina.

**Članak 22.**

Sastavni dijelovi ovoga Pravilnika su:

* Prilog I. - Obrazac Prijave za potporu,
* Prilog II. - Popis dokumentacije za podnošenje prijave za potporu,
* Prilog III. - Obrazac: Izjave o korištenim potporama male vrijednosti,
* Prilog IV. - Obrazac: Suglasnost za objavu osobnih podataka,
* Prilog V. - Obrazac: Skupna izjava,
* Prilog VI. - Obrazac: Privremeno izvješće o utrošku sredstava,
* Prilog VII. - Obrazac: Završno izvješće o utrošku sredstva,
* Prilog VIII. - Obrazac: Izjava podnositelja Prijava.

**Članak 23.**

Ovaj Pravilnik stupa na snagu prvog dana od dana objave u „Službenom glasniku Krapinsko-zagorske županije“.

 **Ž U P A N**

 Željko Kolar

DOSTAVITI:

1. „Službeni glasnik Krapinsko-zagorske županije“, za objavu,
2. Upravni odjel za gospodarstvo, poljoprivredu, turizam,

promet i komunalnu infrastrukturu,

1. Upravni odjel za financije i proračun,
2. Za zbirku isprava,
3. Pismohrana.